বাংলাদেশের নিজস্ব অ্যান্টিভাইরাস রিভ ও ওয়ালটনের বিভিন্ন পণ্য সামগ্রী এখন ইউনিয়ন ডিজিটাল সেন্টারসমূহে পাওয়া যাচ্ছে। প্রধানমন্ত্রীর কার্যালয়ের এটুআই প্রোগ্রামের অধীনে প্রাথমিকভাবে ৬৯টি সেন্টারে এই কার্যক্রম শুরু হয়েছে এবং ধীরে ধীরে দেশব্যাপী সকল ইউনিয়ন ডিজিটাল সেন্টার এই উদ্যোগের আওতায় নিয়ে আসা হবে। গেল সপ্তাহে ওয়ালটনের কর্পোরেট কার্যালয়ে ইউনিয়ন ডিজিটাল সেন্টারে ইকমার্স সেবাদাতা প্রতিষ্ঠান অর্পণ কমিউনিকেশনের আয়োজনে, রিভ অ্যান্টিভাইরাস, ওয়ালটন এবং এক শপের সহযোগিতায় এ বিষয়ে এক কর্মশালা অনুষ্ঠিত হয়। কর্মশালা পরিচালনা করেন ওয়ালটনের আইসিটি ডিরেক্টর লিয়াকত আলি, রিভ অ্যান্টিভাইরাসের জ্যেষ্ঠ ব্যবস্থাপক ইবনুল করিম রূপেন এবং অর্পণ কমিউনিকেশনের চেয়ারম্যান মোহাম্মদ আব্দুল হক অনু।